Baba Sussex is hierPrins Harry en Meghan (Foto: AP/Frank Augstein) Die hertog en hertogin van Sussex, prins Harry en Meghan, se baba is gebore. Dié nuus is op die Britse koninklikes se amptelike Instagram-rekening bevestig. Die jongste Britse koninklike baba is ŉ seun. Hy is vroeg vanoggend gebore. Die seun weeg 3,3 kg. “Die hertogin en die baba is albei gesond en vaar goed. Die egpaar bedank die lede van die publiek vir hul gedeelde opwinding en ondersteuning gedurende dié baie spesiale tyd in hul lewens,” lui die verklaring op Instagram. Die baba se naam is nog nie bekendgemaak nie. A post shared by The Duke and Duchess of Sussex (@sussexroyal)